לגיון הכבוד

**המסדר הלאומי של לגיון הכבוד** (בצרפתית: **Ordre national de la Légion d'honneur**) או **לגיון הכבוד** הוא עיטור מסדר הכבוד החשוב ביותר בצרפת. הוא מוענק הן לאזרחי צרפת והן לזרים. המסדר נוסד ב-19 במאי 1802 על ידי הקיסר נפוליאון כהוקרה לשירות צבאי וכתגמול לתרומה אזרחית יוצאת מגדר הרגיל. בין ראשוני מקבלי העיטור היה ז'אן תורל שקיבל אותו בגיל 104.

סמלו של המסדר הוא כוכב מחומש ופניו מצופים אמייל לבן. על צדו האחד מופיע סמלה של צרפת ועל הצד האחר שני דגלים. הכוכב מורכב על גבי זר ותלוי בסרט אדום. בעל האות עונד אותו על צדו השמאלי של חזהו. לאות חמש דרגות (מהדרגה הנמוכה לגבוהה): אביר, קצין, מפקד, קצין גבוה, והצלב הגדול.

## דרגות העיטורים
100pxצלב גדול

100pxקצין גבוה

100pxמפקד

100pxקצין

100pxאביר

## ישראלים זוכי עיטור לגיון הכבוד

* רמטכ"ל צה"ל משה דיין, עוטר באות לגיון הכבוד בדרגת מפקד בזמן ביקורו בצרפת באוגוסט 1954 ובדרגת קצין גבוה בזמן ביקורו בצרפת ב-1 במאי 1957.
* מפקד חיל האוויר הישראלי, דן טולקובסקי, עוטר באות לגיון הכבוד בדרגת מפקד על ידי שגריר צרפת בישראל, פייר ז'ילבר, ב-24 בנובמבר 1958.
[250px|שמאל|ממוזער|מפקד חיל האוויר, [דן טולקובסקי, מעוטר באות לגיון הכבוד בדרגת מפקד על ידי שגריר צרפת בישראל פייר ז'ילבר]]
* נתן אנדריי שוראקי עוטר באות לגיון הכבוד שלוש פעמים על פעילותו הספרותית: בשנת 1964 הוא עוטר באות לגיון הכבוד בדרגת אביר על ידי נשיא צרפת, שארל דה גול ושר התרבות הצרפתי, אנדרה מאלרו, בשנת 1984 הוא עוטר באות לגיון הכבוד בדרגת קצין על ידי נשיא הסנאט, אלן פוהר, ובשנת 1994 הוא עוטר באות לגיון הכבוד בדרגת מפקד על ידי נשיא צרפת פרנסואה מיטראן.
* מייסד לשכת המסחר ישראל-צרפת יצחק רוקח.
* 1955: נחום סלושץ (דרגת אביר) ונתן בר-זכאי (דרגת אביר).
* 1959: אבא חושי (דרגת אביר), יעקב דורי (דרגת אביר), נספח צה"ל בצרפת עמנואל נשרי (דרגת קצין), דוד הכהן (דרגת קצין) וראש המחלקה לצרפתית באוניברסיטה העברית פרופ' אברהם דאף (דרגת קצין).
* 1960: אברהם אלמליח (דרגת קצין), ציר ישראל בצרפת מרדכי שניאורסון ומנהל מחלקת שביתת הנשק במשרד החוץ ד"ר אברהם בירן (דרגת קצין).
* 1964: אשר בן נתן (דרגת קצין), צבי יחיאלי - הנהלת צים (דרגת אביר)
* 1965: מנחם סבידור מנכ"ל רכבת ישראל, שארלי אטאלי מהנדס בתעשייה האווירית.
* 1966: בנימין אמירה (דרגת אביר), הוגו ואלישבע בויקו, ד"ר שאול לוין (דרגת אביר) - מנהל אגף החינוך בעיריית תל אביב-יפו על חלקו בחתימת הסכם התרבות בין המדינות בתקופת היותו יועץ לענייני תרבות בשגרירות בצרפת ועל פעילותו בתל אביב להקמת תיכון כל ישראל חברים ופתיחת המחלקה לצרפתית באוניברסיטת תל אביב.
* 1967: שמואל צ'ציק-ספיר - נציג התעשייה האווירית בצרפת (דרגת אביר), המחנך משה אדרי (דרגת קצין)
* 1979: שלמה פרידריך, איש ציבור ודיפלומט ישראלי
* 1984: ישעיהו בן-פורת
* 1997: ד"ר חיים עמרם אלבז - מומחה לרפואה מונעת במשרד התקציבים הצרפתי (דרגת אביר)
* 1998: ליה ון ליר דרגת אביר, ב-2013 דרגת קצין
* 2011: ד"ר אריאל לויטה, סמי סגול, מיכאל סלע (מפקד)
* 2013: עוזי ארד דרגת קצין, צבי קפלן, אלפרד אקירוב דרגת אביר
* 2016: הרב פנחס גולדשמידט
* בין הזוכים הנוספים: הרב יעקב מאיר (דרגת אביר, 1918), חנה אורלוף (דרגת אביר, 1925), מיכאל פולק (1932), הרב אברהם דויטש (דרגת קצין), רות קליגר-עליאב (1947), מאנה כץ (1951), שמואל סירקין - הנספח הצבאי בצרפת (דרגת קצין, 1955), שמעון פרס (פעמיים, לראשונה ב-1957 בדרגת מפקד ופעם שנייה ב-2008), יוסף נחמיאס (1957), בנימין כגן - ראש משלחת משרד הביטחון בצרפת (דרגת קצין, 1962), הממונה על מחוז ירושלים שמואל בכר ישעיה (דרגת קצין, 1962), אהרון סינגלובסקי, אליהו קראוזה, שלמה ברנר, יונה יהב, קולט אביטל (פעמיים, ב-2001 דרגת אביר וב-2010 דרגת קצין), עמוס עוז (1997), עוזי נרקיס (1962), דניאל בארנבוים, אהרן אפלפלד, אמיל שופאני, רות ארנון, אהרן ברק, אבנר שלו (יו"ר יד ושם), מאיר רוזן (1983), אריה גוראל (1986), אלבר אלבז, יוסי ביילין, יאיר ורדי, אבי פזנר (1998), שמעון שוורצפוקס (דרגת אביר, 2000) מיכאל בר-זוהר (דרגת אביר, 2001), יוסף צ'חנובר (דרגת קצין, 2010, דרגת מפקד, 2014), יצחק מנור (יו"ר חברת לובינסקי), הרב ישראל מאיר לאו, פרופסור מרים בן הרוש (אביר, 2009), וולטר בינגהם (אביר, 2018), רון חולדאי (אביר, 2021), אבירמה גולן (אבירה, 2023), קורין אלאל (אבירה, 2023), דויד גרוסמן (אביר, 2023).

## ראו גם
*  בוויקיפדיה האנגלית
* רשימת ישראלים מעוטרים

## קישורים חיצוניים

* 
* 

## הערות שוליים

*
קטגוריה:נפוליאון
קטגוריה:צרפת: עיטורים
קטגוריה:צרפת: צבא וביטחון
קטגוריה:עיטורי כוכב